PZL I-22 Iryda

PZL I-22 Iryda buvo Lenkijoje sukurtas dvivariklis treniruočių lėktuvas. 1976 m. pradėtas kurti projektas turėjo pakeisti pasenusius TS-11 Iskra ir Lim-6. Kaip ir ankstesni treniruočių lėktuvai, jis turėjo gebėti atlikti kovines funkcijas kaip lengvasis šturmo lėktuvas.

Kūrimo metu vis prastėjanti komunistinės Lenkijos ekonominė padėtis bei galiausiai pastarosios žlugimas kartu su kitomis Varšuvos pakto šalimis nulėmė prastą pradinį projekto finansavimą. Vėlesni moderniosios Lenkijos valstybės bandymai tęsti projektą, tik jau su vakarietiškomis technologijomis, taip pat didelės sėkmės „Irydai“ neatnešė. Vienas po kito sekę ankstesnių klaidų taisymai privertė nusivilti projektu kol galiausiai jį 2005 m. buvo nuspręsta nutraukti.

 Istorija 

1976 m. Lenkijos oro pajėgos nusprendė modernizuotis pakeisdamos iki tol naudotus vienmotorius treniruočių lėktuvus šiuolaikiškesniais. Kariuomenė norėjo pažeidimus ore gebančio atlaikyti korpuso, kurį būtu galima greitai ir lengvai remontuoti. Pagal naujus reikalavimus sukurti orlaivį buvo patikėta kompanijai PZL-Mielec, ji turėjo rūpintis viskuo, nuo dizaino iki reikalingos įrangos. Pirmiausiai buvo bandyta tiesiog perdirbti senesnį kompanijos lėktuvą „TS-11“, tačiau 1979 m. buvo priimtas sprendimas viską konstruoti iš naujo.http://www.samolotypolskie.pl/samoloty/2352/126/PZL-I-22-Iryda2

1985 m. kovo 3 d. išbandytas pirmasis prototipas, tai buvo to meto tradicinės konfigūracijos modelis su aukštai iškeltais sparnais, šalia fiuzeliažo šonuose įmontuotais varikliais ir į korpusą įtraukiama važiuokle.http://www.militaryfactory.com/aircraft/detail.asp?aircraft_id=1596 Pilotai sėdėjo tandemu, vienas už kito. Kabinoje sumontuotos įrangos valdymas buvo suplanuotas panašus į Mig-21, kurie sudarė pagrindą tuomečių Lenkijos oro pajėgų aviaparko.http://www.polot.net/?p=b224 „I-22“ stabilizatoriai bei oro stabdys valdomi mechaniškai hidraulikos, o kabinos gaubtas pneumatikos mechanizmų.https://web.archive.org/web/20060715192000/http://www.ilot.edu.pl/STRPOL/info_osiagniecia_iryda_p.htm

Ieškant geriausio varianto, iki 1991 m. buvo pagaminti net 6 prototipai, kol galiausiai tais pačiais metais Lenkijos oro pajėgos užsisakė devynis treniruočių lėktuvus.http://www.airwar.ru/enc/attack/i22.html

Sekančiais metais buvo perduodi aštuoni užsakyti lėktuvai oro pajėgoms, dar vienas panaudotas bandomiesiems skrydžiams. Po bandymų oro pajėgos turėjo priekaištų dėl galios trūkumo. Tais pačiais metais lenkai ėmėsi kurti modifikacijas: M-93K (su galingesniais lenkų kurtais K-15 varikliais) ir M-93V (su Rolce-Royce Viper 545 varikliais). Pastarasis buvo kuriamas tikintis šį orlaivį eksportuoti į užsienį.http://www.globalsecurity.org/military/world/europe/pzl-i-22.htm

Nors buvo eksploatuojami, šie lėktuvai nepasižymėjo patikimu, taip pat turėjo konstrukcinių problemų.http://www.muzeumlotnictwa.pl/zbiory_sz.php?ido=287&w=a Po 1996 m. įvykusios katastrofos buvo apkaltinta prasta kontrolės sistema, visi orlaiviai pripažinti netinkami skrydžiams iki bus modernizuoti. Sekančiais metais buvo modernizuoti turimi 11-a „I-22 Iryda“ bei pristatyti šeši nauji orlaiviaihttps://books.google.lt/books?id=cS8TIsg1Kg4C&pg=PA109&lpg=PA109&dq=I-22+Iryda+problems&source=bl&ots=aU5CuiZpYs&sig=WF-b4U2b9TI_usjgiNUc_yOUGGs&hl=lt&sa=X&redir_esc=y#v=onepage&q=I-22%20Iryda%20problems&f=false

 Variantai 
 M-93 – patobulinta versija su galingesniais varikliais, išbandyta 1992 m.
 M-93K – versija su K-15 varikliais ir prancūzų Thales pagaminta elektronika. Pradėtas gaminti 1994 m.
 M-93V – versija su RR Viper 545 varikliais, išbandytas 1994 m. balandžio mėn.
 M-93M – versija su K-15 varikliais jūrinė orlaivio versija
 M-93R – žvalgybinio lėktuvo versija
 M-95 – planuota versija su užsienyje pagamintais varikliais, pakeistais sparnais. Projektas nutrauktas 1997 m.
 M-96 – „93K“ versijos patobulinimas liečiantis stabilizatorius esančius sparnuose
 M-97 – siūlytas vienviečio lėktuvo variantas, atšauktas 1997 m.
 M-99 Orkan – vienvietis variantas, „M-97“ alternatyva, planuotas gaminti su slovakų firmos „Povazske Strojarne DV-2“ varikliais. Projektas nutrauktas 1997 m.
 Iskra 2 – 96-os versijos gaminys su originalios „Iryda“ sparnais, bet modifikuotais tvirtinimo taškais pritaikytais prikabinti naujus ginklus. Vienas modelis buvo sukurtas 2002 m. perdirbus jau eksploatuojamą „Irydą“.

 Avarijos ir incidentai 

 1987 m. sausio 30 d. bandomasis lėktuvo modelis patyrė stiprias vibracijas bei nukrito, žuvo pilotas bandytojas Jerzy Bacztahttp://www.chronologia.pl/wydarzenie-w19870130ppk00.html
 1996 m. sausio 24 d. orlaivis subyrėjo ore, žuvo juo skridę pilotai: Jan Mieskowski ir Tomasz Chudzikhttp://www.ejection-history.org.uk/project/year_pages/1996.htm 

 Specifikacijos 
miniatiūra|PZL I - 22 Iryda M-93 Lenkijos aviacijos muziejuje Krokuvoje
M-93K

Ginkluotė
 Viena 23 mm kalibro dvivamzdė patranka GSz-23L, įmontuota korpuse su 200 šaudmenų apkaba
 Keturi tvirtinimo taškai, leidžiantys prikabinti 1800 kg masės krovinių. Vienas atlaiko iki 500 kg.

 Nuodoros 

Kategorija:Mokomieji lėktuvai
Kategorija:PZL orlaiviai
Kategorija:Aukštasparniai
Kategorija:Šturmo lėktuvai